ทันเกมส์ภาคบ่าย-บล.ไทยพานิชย์
ทันเกมส์ภาคบ่าย-บล.ไทยพานิชย์
15 ก.ย. 2559

สรุปภาวะตลาดภาคเช้า : แกว่งในแดนบวก – SET ยังอยู่ในรูปของการฟื้นตัว โดยเช้านี้เปิดกระโดดขึ้นมาที่ 1460 จุด หลังจากนั้นเคลื่อนไหวในกรอบแคบช่วงประมาณ 1460-1465 จุด นอกนั้นยังไม่มีปัจจัยกำหนดทิศทางตลาดนัก โดยผลประชุมกนง. คงดอกเบี้ยตามคาด และวันนี้ตาม BoE ซึ่งคาดคงนโยบายการเงินเช่นเดียวกัน ทั้งนี้ SET ปิดตลาดภาคเช้าที่ระดับ 1464.40 จุด +6.21 จุด หรือ +0.4% ด้วยมูลค่าซื้อขายที่ระดับ 2.3 หมื่นลบ. กลุ่มหลัก ICT หนุนตลาด ปิดบวก +1.6% ส่วนพลังงาน และแบงก์ ปิดบวกเพียงเล็กน้อย ด้านตลาดภูมิภาคบวกลบคละเคล้า โดยวันนี้ ตลาดจีน ไต้หวัน และเกาหลี ปิดเนื่องในวันต้อนรับฤดูใบไม้ร่วง
กลยุทธ์ที่แนะนำ : ช่วงบ่าย: เข้าใกล้แนวต้านเป้าหมายแรกที่ 1465 จุด ทำให้มีโอกาสชะลอตัว โดยหากต่ำกว่า 1455 จุด จะเริ่มเป็นสัญญาณลบ โดยมีแนวรับที่ 1430-1440 จุด ส่วนภาพรวม SET อยู่ในช่วงรีบาวด์ โดยมีกรอบล่างที่ 1425 จุด ซึ่งหากไม่ต่ำกว่า ยังอยู่ในช่วงฟื้นตัว โดยมีแนวต้านเป้าหมายถัดไปที่ 1485 และ 1500 จุด ตามลำดับ กลยุทธ์ ใช้จังหวะฟื้นตัวของ SET เพื่อขายปรับพอร์ต ตามแนวต้านเป้าหมาย ส่วนการเก็งกำไรระยะสั้น หาก SET เริ่มต่ำกว่า 1455 จุด เป็นสัญญาณถอย เพื่อรอโอกาสอีกครั้ง ในช่วงแนวรับ 1430-1440 จุด ทั้งนี้ หุ้นแนะนำตามสัญญาณเทคนิค ได้แก่ WHA (รับ 3.22 ต้าน 3.44 Cut 3.08)
 
 